rejauldu/bengali-wikipedia huggingface dataset:
পেনিসিলিন (ইংরেজি: Penicillin) হলো একটি অ্যান্টিবায়োটিক গ্রুপ। এদেরকে সাধারণত পেনিসিলিয়াম নামক ছত্রাক (প্রধানত পেনিসিলিয়াম ক্রাইসোজেনাম ও পেনিসিলিয়াম রুবেন্স) থেকে তৈরি করা হয়। বেশির ভাগ পেনিসিলিনই প্রাকৃতিক উপায়ে আহরণ করা হয়। তবে শুধুমাত্র দুটি প্রাকৃতিক পেনিসিলিনকে পথ্য হিসেবে ব্যবহার করা হয়: পেনিসিলিন জি ও পেনিসিলিন ভি।  পেনিসিলিন ছিল ব্যাকটেরিয়ার সংক্রমণের বিরুদ্ধে কাজ করা প্রথম ওষুধ; যা অনেক গুরুতর সংক্রমণ, যেমন: সিফিলিসের বিরুদ্ধে কার্যকর ছিল। পেনিসিলিন এখনও ব্যাপকভাবে ব্যবহৃত হচ্ছে; যদিও ব্যাকটেরিয়া এখন অনেক ধরনের প্রতিরোধ গড়ে তুলেছে এর বিরুদ্ধে। সব পেনিসিলিন বিটা-ল্যাক্টাম অ্যান্টিবায়োটিক এবং ব্যাকটেরিয়া বিরুদ্ধে ব্যবহার করা হয়, সাধারণত গ্রাম-ব্যাকটেরিয়ার সৃষ্ট ইনফেকশনের চিকিত্সায় এর কার্যকারিতা ভালো।  ব্যাক্টেরিয়ার কোষপ্রাচীরের পেপটাইডোগ্লাইকেন সংশ্লেষণ বন্ধ করার মাধ্যমে পেনিসিলিন কাজ করে থাকে।   গঠন  পেনিসিলিন বিটা-ল্যাক্টাম জাতীয় অ্যান্টিবায়োটিক। "penam" শব্দটি পেনাসিলিন এন্টিবায়োটিক সদস্যদের মূল রাসায়নিক গঠন বর্ণনায় ব্যবহার করা হয়। এই রাসায়নিক গঠন এর আণবিক সূত্র R-C9H11N2O4S। যেখানে R একটি পরিবর্তনশীল পার্শ্ব চেইন।  সাধারণ পেনিসিলিন একটি ৩১৩ আণবিক ওজন থেকে ৩৩৪ গ্রাম/মোল   ব্যবহার  পেনিসিলিন প্রায়ই ব্যবহৃত হয় পেনিসিলিন জি, প্রকেইন পেনিসিলিন, বেঞ্জেথিন পেনিসিলিন, এবং পেনিসিলিন V হিসেবে।  প্রকেইন পেনিসিলিন, বেঞ্জেথিন পেনিসিলিন একই কার্যকারিতা দেয়,তবে বেঞ্জেথিন পেনিসিলিন এর কার্যকারিতা দীর্ঘ। পেনিসিলিন V হল গ্রাম-ঋণাত্মক ব্যাকটেরিয়ার বিরুদ্ধে কম কার্যকারি,যেখানে বেঞ্জেথিন পেনিসিলিন বেশি কার্যকর। পেনিসিলিন V কে মূখে প্রদান করা যায়, কিন্তু বেঞ্জেথিন পেনিসিলিন ইনজেকশন দ্বারা প্রদও।   উৎপাদন  পেনিসিলিন পেনিসিলিনিয়ম প্রজাতির জৈবিক কার্যকলার মাঝে উৎপাদিত আপ্রোযনিও উৎপাদন এবং যখন ছত্রাক বৃদ্ধি উপর জোর বাধার হয় তখন এটি উৎপাদিত হয়। এটি ছত্রাক এর স্বাভাবিক বৃদ্ধির সময় উৎপাদিত হয় না। পেনিসিলিন উৎপাদন আন্তক্রিয়া শিল পথে সীমাবদ্ধঃ  α- + AcCoA → homocitrate→ L-α-অ্যামাইনো অ্যাডিপিক অ্যাসিড → L-লাইসিন + β-ল্যক্টাম   ইতিহাস  ১৯২৯ সালে স্কটিশ বিজ্ঞানী এবং নোবেল বিজয়ী আলেকজান্ডার ফ্লেমিং পেনিসিলিন আবিষ্কার করেন। একটি দুর্ঘটনা থেকে এর আবিষ্কার।  ঔষধ হিসাবে ব্যবহারের জন্য পেনিসিলিন এর উন্নতিতে দাবিদ্বার অস্ট্রেলিয়ান হাওয়ার্ড ওয়াল্টার ফ্লররি, একসাথে জার্মান নোবেল বিজয়ী আর্নেস্ট অ্যান্ড চেন এবং ইংরেজি প্রাণরসায়নবিদ নর্মান হিটলে।   উন্নতি    তথ্যসূত্র   বিষয়শ্রেণী:ঔষধ প্রস্তুতি ও ব্যবহার বিজ্ঞান বিষয়শ্রেণী:অ্যান্টিবায়োটিক বিষয়শ্রেণী:পেনিসিলিন বিষয়শ্রেণী:হেপাটোটক্সিন বিষয়শ্রেণী:অণুজীববিজ্ঞান বিষয়শ্রেণী:ফাইজার মার্কা বিষয়শ্রেণী:স্কটল্যান্ডীয় উদ্ভাবন
সুফি মুহাম্মদ মিজানুর রহমান (জন্ম ১২ মার্চ ১৯৪৩) একজন বাংলাদেশি শিল্পপতি এবং সমাজসেবক। তিনি বাংলাদেশের অন্যতম শিল্পপ্রতিষ্ঠান পিএইচপি গ্রুপের প্রতিষ্ঠাতা ও চেয়ারম্যান। সমাজসেবায় বিশেষ অবদানের জন্য বাংলাদেশ সরকার তাঁকে ২০২০ সালে একুশে পদক প্রদান করে।  প্রারম্ভিক জীবন মিজানুর রহমান ১৯৪৩ সালের ১২ মার্চ নারায়ণগঞ্জ জেলার রূপগঞ্জের কাঞ্চন গ্রামে জন্মগ্রহণ করেন। তাঁর পিতার নাম সুফি মুহাম্মদ দায়েম উদ্দিন এবং মাতা রাহাতুন নেসা। স্থানীয় ভারত চন্দ্র বিদ্যালয় থেকে ১৯৬১ সালে মাধ্যমিক এবং ১৯৬৩ সালে  সরকারি তোলারাম কলেজ থেকে উচ্চ মাধ্যমিক সম্পন্ন করেন। পরবর্তীতে তোলারাম কলেজ থেকে বি.কম ডিগ্রি লাভ করেন। কলেজটি সে সময় ঢাকা বিশ্ববিদ্যালয়ের অধীনে ছিল। পরে তিনি ব্যাংকিং বিষয়ে ডিপ্লোমা ডিগ্রি অর্জন করেন।  কর্মজীবন মিজানুর রহমান কর্মজীবনের শুরুতে উচ্চ মাধ্যমিক পাশ করে নারায়ণগঞ্জের জালাল জুট ভ্যালি কোম্পানিতে ১০০ টাকা বেতনে কাজ শুরু করেন। ১৯৬৫ সালে তৎকালীন ন্যাশনাল ব্যাংক অব পাকিস্তানের (বর্তমান সোনালী ব্যাংক লিমিটেড) চট্টগ্রামের লালদীঘি শাখায় জুনিয়র ক্লার্ক হিসেবে যোগদান করেন। ১৯৬৭ থেকে ১৯৭১ সাল পর্যন্ত চট্টগ্রামের খাতুনগঞ্জ শাখায় ৮০০ টাকা বেতনে তৎকালীন ইস্টার্ন  মার্কেন্টাইল ব্যাংক লিমিটেডের (বর্তমান পূবালী ব্যাংক লিমিটেড) বৈদেশিক বিভাগের ব্যবস্থাপক হিসেবে কাজ করেন।  পিএইচপি গ্রুপ প্রতিষ্ঠা  ১৯৭১ সালে বাংলাদেশ স্বাধীনতা লাভের পর মিজানুর রহমান ব্যাংকের চাকুরি ছেড়ে ব্যাংক লোন নিয়ে ব্যবসা শুরু করেন। প্রথমে পণ্য আমদানি করে দেশীয় বাজারে বিক্রির মাধ্যমে কাজ শুরু করলেও পরে চট্টগ্রামের সীতাকুণ্ডে শিপইয়ার্ড প্রতিষ্ঠা করেন যেখানে পুরনো জাহাজের আসবাবপত্র বিক্রি করা হতো। ১৯৮২ সালে রি-রোলিং মিল এবং ১৯৮৪ সালে ‘মংলা ইঞ্জিনিয়ার্স ওয়ার্কস’ নামে দেশের প্রথম বিলেট তৈরির কারখানা প্রতিষ্ঠা করেন। ১৯৮৬ সালে ঢাকাতে ‘পিএইচপি রানী মার্কা ঢেউটিন’ নামে একটি ঢেউটিন কারখানা প্রতিষ্ঠা করেন। এরপর আরো বিভিন্ন খাতে বিনিয়োগ করা শুরু করেন। পরবর্তীতে তিনি সকল প্রতিষ্ঠান পিএইচপি গ্রুপের অধীনে নিয়ে আসেন। বর্তমানে গ্রুপটির অধীনে ২৯টির বেশি কোম্পানি রয়েছে।  ব্যক্তিগত জীবন মিজানুর রহমান ব্যক্তিগত জীবনে তাহামিনা রহমানের সাথে বিবাহ বন্ধনে আবদ্ধ হন। এই দম্পতির ৭ ছেলে ও ১ মেয়ে রয়েছে। ২০০০ সালে তিনি রোটারী ইন্টারন্যাশনালে যোগদান করেন। ২০১৬ থেকে ২০১৭ মেয়াদে তিনি রোটারী ইন্টারন্যাশনাল ডিস্ট্রিক্ট ৩২৮২ বাংলাদেশের গভর্নর ছিলেন। তিনি রোটারী ইন্টারন্যাশনালের ‘আর্চ ক্লাম্প সোসাইটি মেম্বার’। তিনি এবং তার স্ত্রী রোটারীতে একমাত্র ‘কাপল আর্চ ক্লাম্প সোসাইটি মেম্বার’। এছাড়াও তিনি দেশে গজলের সংস্কৃতিকে বা সুফিবাদকে উৎসাহিত করতে ভূমিকা পালন করেন।  মিজানুর রহমান শিক্ষাখাত উন্নয়নসহ সমাজসেবায় গুরুত্বপূর্ণ অবদান রেখেছেন। বাংলাদেশের বিভিন্ন শিক্ষা প্রতিষ্ঠান প্রতিষ্ঠায় তার অবদান রয়েছে। বেসরকারী বিশ্ববিদ্যালয়  ইউনিভার্সিটি অব ইনফরমেশন টেকনোলজি অ্যান্ড সায়েন্সস প্রতিষ্ঠায় তিনি ভূমিকা পালন করেন। এছাড়াও ঢাকার কাঞ্চননগর গ্রামে ৫০ শয্যার একটি হাসপাতাল প্রতিষ্ঠা করেন।  সম্মাননা  দ্য ডেইলি স্টার অ্যান্ড ডিএইচএল বেস্ট বিজনেস অ্যাওয়ার্ড (২০০৩)  ব্যাংক বীমা অ্যাওয়ার্ড (২০০৭)  ব্যাংক বীমা অর্থনীতি অ্যাওয়ার্ড (২০০৯, ২০১১)  বাংলাদেশে ইন্দোনেশিয়ার অনারারি কনসাল (২০১৮)  একুশে পদক (২০২০)  তথ্যসূত্র   বহিঃসংযোগ   বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:শিল্পপতি বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:বাংলাদেশী সমাজকর্মী বিষয়শ্রেণী:সমাজসেবায় একুশে পদক বিজয়ী বিষয়শ্রেণী:২০২০-এ একুশে পদক বিজয়ী বিষয়শ্রেণী:বাংলাদেশী ব্যবসায়ী বিষয়শ্রেণী:একুশে পদক বিজয়ী
আবু নাসর আবদুল্লাহ ইবনে আলী আল-সাররাজ (আরবি:أبو نصر السراج|أبو نصرعبدالله ابن علي السرَّاج) (মৃত্যু: ৯৮৮ খ্রিষ্টাব্দ) ছিলেন একজন সুন্নি আলেম এবং সুফি সাধক। তিনি ইরানের তুস শহরে জন্মগ্রহণ করেন। তিনি বহু মুসলিম দেশ ভ্রমণ করেছেন এবং কায়রো, তাবরিজ, রামলা, বাগদাদ, দামেস্ক, বসরা এবং নিশাপুর-এর মতো বিভিন্ন শহরে বসবাস করেছেন। তিনি সবচেয়ে বেশি পরিচিত তাঁর বিখ্যাত গ্রন্থ কিতাব আল-লুমা (আলো ঝলমলে বই) এর জন্য, যা প্রাচীন সুফিবাদের ইতিহাসের একটি বিশ্বকোষ হিসেবে গণ্য হয়।  কিতাব আল-লুমা সাররাজের সবচেয়ে বিখ্যাত রচনা হলো কিতাব আল-লুমা ফি'ত-তাসাওউফ (كتاب اللمع في التصوف, সুফিবাদের আলো ঝলমলে বই), এটি সুফিবাদের প্রাচীনতম সারসংক্ষেপগুলোর মধ্যে একটি, যেখানে তিনি সুফিবাদকে একটি "প্রামাণ্য ধর্মীয় অনুশীলন" হিসেবে উপস্থাপন করেন। এরপর তিনি সুফিবাদের বিভিন্ন জ্ঞানচর্চা ও পদ্ধতি নিয়ে আলোচনা করেন। এই বইটিকে ইসলামী সুফিবাদের ইতিহাস, জ্ঞানের নানা রূপ এবং সুফি মতবাদ ও উক্তির একটি বিশ্বকোষ হিসেবে বিবেচনা করা হয়। এটি ছিল প্রামাণ্য তথ্যসমৃদ্ধ প্রথম দিকের "নথিভিত্তিক গবেষণা", যেখানে ৩৯ জন সুফি ব্যক্তিত্বের নিকট থেকে প্রাপ্ত তথ্যের মাধ্যমে প্রায় ২০০ জন সুফি সম্পর্কে আলোচনা করা হয়েছে। এই বইতে সাররাজ প্রমাণ করতে চেয়েছেন যে সুফিবাদ সুন্নি ইসলামের মূলধারার সঙ্গে সামঞ্জস্যপূর্ণ। অন্যান্য কাজ গবেষণার পাশাপাশি সাররাজ সুফি সমাজে সক্রিয়ভাবে জড়িত ছিলেন। তিনি বাগদাদের দরবেশদের একটি দলের প্রধান ছিলেন এবং সম্প্রদায়ের দৈনন্দিন কার্যক্রম পরিচালনার দায়িত্বে ছিলেন। এই অবস্থানে থাকার ফলে তিনি অনেক প্রখ্যাত প্রাথমিক যুগের সুফিদের শিক্ষক হিসেবে পরিগণিত হন। তাঁদের মধ্যে রয়েছেন আবু আল-ফযল ইবনে আল-হাসান আল-সারাখসি, যিনি নিজে আবু সাঈদ আবুল খায়ের, আল-কুশাইরি এবং জাফর আল-খালদির শিক্ষক ছিলেন। একইভাবে সাররাজকে সুফিবাদের শুরুর যুগের একজন বিশিষ্ট ফকীহ (ইসলামী আইনজ্ঞ) হিসেবেও বিবেচনা করা হয়। তাঁর এই খ্যাতি মূলত তাঁর শরীয়াহ (ইসলামী আইন) সম্পর্কে জ্ঞান এবং গবেষণার কারণে হলেও আংশিকভাবে তাঁর বংশীয় পরিচয় থেকেও এসেছে, কারণ তিনি ধ্যানসাধকদের একটি পুরনো বংশের উত্তরসূরি ছিলেন। السراج الطوسي، أبو نصر عبد الله الموسوعة العربية الميسرة، 1965 তথ্যসূত্র  বিষয়শ্রেণী:ইরানি সুফি বিষয়শ্রেণী:সুফী অতীন্দ্রিয়বাদী বিষয়শ্রেণী:১০ম শতাব্দীতে মৃত্যু বিষয়শ্রেণী:ইরানি ব্যক্তি
রাসবিহারী (বিধানসভা কেন্দ্র) ভারতীয় রাজ্য পশ্চিমবঙ্গের কলকাতা জেলার একটি বিধানসভা কেন্দ্র।  এলাকা সীমানা পুনর্নির্ধারণ কমিশনের নির্দেশিকা অনুযায়ী,১৬০ নং রাসবিহারী বিধানসভা কেন্দ্রটি নিম্নলিখিত ওয়ার্ড গুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং ৮১, ৮৩, ৮৪, ৮৬,৮৭, ৮৮, ৮৯, ৯০এবং ৯৩। রাসবিহারী (বিধানসভা কেন্দ্র) ২৩নং কলকাতা দক্ষিণ লোকসভা কেন্দ্র এর অন্তর্গত।  বিধানসভার সদস্য  নির্বাচন বছরকেন্দ্রM.L.A.এর নামপার্টি১৯৫৭রাসবিহারী এভিনিউসুনিল দাসপ্রাজা সোশালিস্ট পার্টি১৯৬২বিজয় কুমার ব্যানার্জীনির্দল১৯৬৭বিজয় কুমার ব্যানার্জীনির্দল১৯৬৯বিজয় কুমার ব্যানার্জীনির্দল১৯৭১রাসবিহারীলক্ষীকান্ত বসুভারতীয় জাতীয় কংগ্রেস১৯৭২লক্ষীকান্ত বসুভারতীয় জাতীয় কংগ্রেস১৯৭৭রাসবিহারী এভিনিউঅশোক মিত্রভারতের কমিউনিস্ট পার্টি (মার্ক্সবাদী)১৯৮২হোইমী বসুভারতীয় জাতীয় কংগ্রেস১৯৮৭হোইমী বসুভারতীয় জাতীয় কংগ্রেস১৯৯১হোইমী বসুভারতীয় জাতীয় কংগ্রেস১৯৯৬হোইমী বসুভারতীয় জাতীয় কংগ্রেস১৯৯৮ উপ-নির্বাচনশোভনদেব চট্টোপাধ্যায়সর্বভারতীয় তৃণমূল কংগ্রেস২০০১শোভনদেব চট্টোপাধ্যায়সর্বভারতীয় তৃণমূল কংগ্রেস২০০৬শোভনদেব চট্টোপাধ্যায়সর্বভারতীয় তৃণমূল কংগ্রেস২০১১রাসবিহারীশোভনদেব চট্টোপাধ্যায়সর্বভারতীয় তৃণমূল কংগ্রেস ২০১৬ শোভনদেব চট্টোপাধ্যায়সর্বভারতীয় তৃণমূল কংগ্রেস ২০২১ দেবাশীষ কুমারসর্বভারতীয় তৃণমূল কংগ্রেস  নির্বাচনী ফলাফল   তথ্যসূত্র   বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:কলকাতা জেলার রাজনীতি
thumb|right|কিন্‌কি ফ্রিড্‌ম্যান  রিচার্ড এস. কিন্‌কি ফ্রিড্‌ম্যান (Kinky Friedman) (জন্ম অক্টোবর ৩১, ১৯৪৪) মার্কিন যুক্তরাষ্ট্রের একজন নামকরা কান্ট্রি (country) সঙ্গীত শিল্পী, গীতিকার, লেখক, রাজনীতিবিদ এবং কলাম লেখক। এর পাশাপাশি তিনি বেশ কিছু ডিটেকটিভ উপন্যাসও লিখেছেন।   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:মার্কিন সঙ্গীতশিল্পী বিষয়শ্রেণী:মার্কিন গীতিকার বিষয়শ্রেণী:মার্কিন লেখক বিষয়শ্রেণী:মার্কিন রাজনীতিবিদ বিষয়শ্রেণী:কান্ট্রি সঙ্গীত শিল্পী বিষয়শ্রেণী:এপিক রেকর্ডসের শিল্পী বিষয়শ্রেণী:টেক্সাসের গীতিকার বিষয়শ্রেণী:ইহুদি সঙ্গীতশিল্পী বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২১শ শতাব্দীর মার্কিন ঔপন্যাসিক বিষয়শ্রেণী:মার্কিন কলাম লেখক বিষয়শ্রেণী:মার্কিন পুরুষ ঔপন্যাসিক বিষয়শ্রেণী:মার্কিন ইহুদি অভিনেতা বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:ইলিনয়ের ঔপন্যাসিক বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:টেক্সাসের ঔপন্যাসিক
"সারঙ্গা দারিয়া" হল একটি ভারতীয় তেলুগু -ভাষার লোকগান, প্রাথমিকভাবে যেটি তেলেঙ্গানার লোক শিল্পীরা গেয়েছিলেন। গানের কথায় সামান্য পরিবর্তন এনে গানটি গেয়েছেন বিভিন্ন শিল্পীরা। সাই পল্লবী অভিনীত ২০২১ সালের তেলুগু চলচ্চিত্র লাভ স্টোরিতে গানটি প্রদর্শিত হয়েছে। এটি রচনা করেছেন পবন সিএইচ, গেয়েছেন মঙ্গলি এবং গানের কথা লিখেছেন সুদ্দলা অশোক তেজা। যখন গায়িকা কোমলি তাত্তে ২০১০ সালে রিয়েলিটি টিভি সিরিজ রিলারে রেলাতে এটি গেয়েছিলেন, সেই সময় থেকে গানটি জনপ্রিয় হয়েছিল। লাভ স্টোরি চলচ্চিত্রটির গীতিমূলক সংস্করণটি ২০২১ সালের ২৮শে ফেব্রুয়ারি তারিখে আদিত্য মিউজিকের মাধ্যমে প্রকাশিত হয়েছিল।   চিত্রসংগীত  গানটির নাট্য সংস্করণে সেখরের নৃত্য নির্দেশনায় সাই পল্লবী নেচেছেন। নাট্য সংস্করণের জন্য গান লিখেছেন সুদ্দলা অশোক তেজা।   প্রাপ্তি  তেলেঙ্গানার লোকগানের মধ্যে সারঙ্গা দরিয়া গানটি জনপ্রিয়। গানটির নাট্য সংস্করণ জনপ্রিয় হয়েছিল, সেই কারণে এটি জাতীয় সঙ্গীত তালিকায় শীর্ষস্থানীয় অবস্থানে রয়েছে। গায়িকা মঙ্গলি তাঁর কণ্ঠের জন্য ব্যাপক প্রশংসা পেয়েছেন। গীতি মূলক গানটি সাই পল্লবীর নৃত্য, সেখরের নৃত্য পরিকল্পনা এবং মঙ্গলির কণ্ঠের জন্য প্রশংসা পেয়েছে, যা "লোক গীতির সংখ্যায় একটি নিখুঁত তেলেঙ্গানা জন্ম" যোগ করেছে।   বিতর্ক  ২০২১ সালের মার্চ মাসে, গায়িকা কোমলি তাত্তে, যিনি তাঁর নাট্য সংস্করণ প্রকাশের কয়েক বছর আগে একটি টেলিভিশন অনুষ্ঠানে লোকগান "সারঙ্গা দরিয়া"কে একত্রিত করেছিলেন এবং পরিবেশন করেছিলেন। তিনি বলেছিলেন যে প্রতিশ্রুতি অনুসারে গানের ভিডিওতে তাঁকে কৃতিত্ব দেওয়া হয়নি। এর প্রতিক্রিয়ায় পরিচালক কামুলা জানিয়েছেন যে কোমলিকে গানটির জন্য কৃতিত্ব দেওয়া হবে এবং ক্ষতিপূরণ দেওয়া হবে।   তথ্যসূত্র   বিষয়শ্রেণী:২০১০-এর গান বিষয়শ্রেণী:তেলুগু ভাষার গান বিষয়শ্রেণী:২০২১-এর গান
২০২২ সালের বিহার জাতিভিত্তিক সমীক্ষাটি বিহার সরকারের দ্বারা ৬ জুন ২০২২, সুপ্রিম কোর্টের রায়ের পরে গেজেট বিজ্ঞপ্তির মাধ্যমে বিজ্ঞাপিত হয়। সমীক্ষাটি দুটি পর্যায়ে পরিচালিত হয়েছিল, গৃহ তালিকা এবং জাতি ও অর্থনৈতিক গণনা। সমীক্ষার জন্য তথ্য সংগ্রহ ৭ জানুয়ারি ২০২৩-এ শুরু হয় এবং তথ্য প্রকাশ করা হয় ২ অক্টোবর ২০২৩-এ।  সমীক্ষা পরিচালনার দায়িত্ব বিহার সরকারের জেনারেল অ্যাডমিনিস্ট্রেশন ডিপার্টমেন্টকে (GAD) দেওয়া হয়েছিল। সরকার বিজাগা-বিহার জাতি আধারিত গণনা (BIJAGA-Bihar Jaati Adharit Ganana) নামে মোবাইল অ্যাপ্লিকেশন দ্বারা তথ্য ডিজিটালি সংগ্রহ করার পরিকল্পনা করেছিল। বিহার সরকারের সংস্থা বিহার স্টেট ইলেকট্রনিক্স ডেভেলপমেন্ট কর্পোরেশন লিমিটেড (BELTRON-Bihar State Electronics Development Corporation) আইটি সহায়তা প্রদান করেছে এবং মহারাষ্ট্র-ভিত্তিক একটি বেসরকারি প্রতিষ্ঠান ট্রাইজিন টেকনোলজিস (Trigyn Technologies)-কে মোবাইল অ্যাপটি তৈরির জন্য নিয়োগ করেছে।  বিহার সরকার এই কাজের জন্য প্রায় ৫ বিলিয়ন  রুপি আপৎকালীন তহবিল বিহার আকস্মিকতা নিধি (Bihar Aakasmikta Nidhi) থেকে ব্যয় করেছে। সরকারী কর্মচারীদের পাশাপাশি, আঙ্গনওয়াড়ি কর্মী এবং জীবিকা দিদিরাও (Jeevika Didi) ২০২৩ সালের মে মাসের লক্ষ্য পর্যন্ত সমীক্ষা সম্পূর্ণ করতে কাজ করেছেন। বিহারে জাতি ভিত্তিক গণনার জন্য একটি পোর্টাল প্রস্তুত করা হয়েছিল। গণনার ডিজিটাল কাজের দায়িত্ব দিল্লি-ভিত্তিক কোম্পানি ট্রাইজিন টেকনোলজিস-কে দেওয়া হয়েছিল।  সমীক্ষায় বিহার সরকারের তালিকাভুক্ত ২১৪টি জাতি গণনা করা হয়েছে। তালিকা অনুযায়ী, ২২টি ছিল তফসিলি জাতি, ৩২টি তফসিলি উপজাতি, ৩০টি অনগ্রসর শ্রেণি, ১১৩টি অতি অনগ্রসর শ্রেণি এবং ৭টি উচ্চ জাতি হিসেবে গণনা করা হয়েছে।  প্রথম পর্যায়  বিহারে জাতি ভিত্তিক সমীক্ষার প্রথম পর্যায় ৭ জানুয়ারি ২০২৩-এ শুরু হয় এবং ২১ জানুয়ারি ২০২৩-এ শেষ হয়। রাজ্যের সব গৃহস্থের সংখ্যা প্রথম পর্যায়ে গণনা এবং রেকর্ড করা হয়। দ্বিতীয় পর্যায় প্রথম পর্যায়ের তথ্যের ভিত্তিতে গণনা করা হবে। প্রথম পর্যায়ে সংগৃহীত সমস্ত তথ্য এই পোর্টালে আপলোড করা হয়েছে এবং দ্বিতীয় গণনার সময় এসব তথ্য নিরীক্ষক এবং তত্ত্বাবধায়কদের জন্য মোবাইল অ্যাপে উপলব্ধ থাকবে। জাতি সমীক্ষার প্রথম পর্যায়ে, সমীক্ষা কর্মীরা বিহারের ৩৮টি জেলায় প্রায় ২৫,৮৯০,৪৯৭টি পরিবারে পৌঁছেছেন, যেখানে ৫৩৪টি ব্লক এবং ২৬১টি শহর অঞ্চলের স্থানীয় সংস্থা রয়েছে এবং বাড়িগুলির সংখ্যা নির্ধারণ করেছেন। প্রথম পর্যায়ে, পরিবারের প্রধানের নাম এবং সেখানকার বসবাসকারী সদস্যদের সংখ্যা রেকর্ড করা হয়েছিল। প্রথম পর্যায়ের জাতি সমীক্ষায় ৭ জানুয়ারি থেকে ৫১৮,০০০-এরও বেশি কর্মী নিয়োজিত ছিলেন। পটনা জেলায় ১৪.৩৫ লাখ পরিবার সমীক্ষিত হয়েছে, এবং যেসব পরিবার বাদ পড়েছে তারা  ডিস্ট্রিক্ট কাস্ট এনামেরেশন সেল-এ (District Caste Enumeration Cell) তথ্য প্রদান করতে পারবে। দ্বিতীয় পর্যায় thumb|বিহারের মুখ্যমন্ত্রী, নীতিশ কুমার ১৫ এপ্রিল ২০২৩ তার পৈতৃক গ্রাম, বখতিয়ারপুর থেকে জাতি ভিত্তিক সমীক্ষার দ্বিতীয় পর্যায় উদ্‌বোধন করেন।  দ্বিতীয় পর্যায়ের সমীক্ষা, যা ১৫ এপ্রিল ২০২৩-এ শুরু হয় এবং ১৫ মে ২০২৩-এ শেষ হয়, পরিবারে বসবাসকারী মানুষদের জাতি, উপ-জাতি, এবং সামাজিক-অর্থনৈতিক অবস্থার মতো তথ্য সংগ্রহ করা হয়। সমীক্ষা ৩১ মে ২০২৩-এ শেষ হয়। এই পর্যায়ে, ৩০৪,০০০-এরও বেশি সমীক্ষক উত্তরদাতাদের ১৭টি প্রশ্ন করেছেন, যার মধ্যে জাতি সম্পর্কিত প্রশ্নও অন্তর্ভুক্ত ছিল।   তথ্যসূত্র   বিষয়শ্রেণী:উদ্ধৃতি শৈলীতে হিন্দি ভাষার উৎস (hi) বিষয়শ্রেণী:ভারতের জনপরিসংখ্যান
ছাত্র সংগ্রাম হল একটি বাংলা ম্যাগাজিন, যা সর্বভারতীয় ছাত্র সংগঠন ভারতের ছাত্র ফেডারেশন, এসএসআই পশ্চিমবঙ্গ রাজ্য কমিটির মুখপত্র।  এটি ১৯৬৪ সাল থেকে প্রকাশিত হচ্ছে এবং পশ্চিমবঙ্গে বামপন্থী ছাত্র আন্দোলনের বিকাশে একটি মহান ভূমিকা পালন করেছে। নিও প্রিন্টস পত্রিকাটির প্রকাশক।  জানুয়ারী-ফেব্রুয়ারি ২০১১ এর মধ্যে এর প্রচলন ছিল প্রায় ৩০,০০০ কপি। বর্তমানে ছাত্র সংগ্রামের সম্পাদকের দায়িত্ব পালন করছেন দীপ্তজিৎ দাস।   তথ্যসূত্র   বিষয়শ্রেণী:১৯৬৪-এ প্রতিষ্ঠিত ম্যাগাজিন বিষয়শ্রেণী:বাংলা ভাষার ম্যাগাজিন বিষয়শ্রেণী:ভারতের রাজনৈতিক ম্যাগাজিন বিষয়শ্রেণী:ছাত্র ম্যাগাজিন বিষয়শ্রেণী:সাম্যবাদী ম্যাগাজিন
ভেনেজুয়েলার অভিবাসন ও উদ্বাস্তু সংকট বলতে বলিভারিয়ান বিপ্লবের কারণে রাষ্ট্রপতি হুগো শ্যাভেজ ও নিকোলাস মাদুরোর সময় লক্ষ লক্ষ ভেনেজুয়েলীয়দের তাদের জন্মভূমি থেকে দেশত্যাগকে বোঝায়।        বিপ্লবটি ছিল শ্যাভেজ ও পরে মাদুরো কর্তৃক একটি সাংস্কৃতিক ও রাজনৈতিক আধিপত্য প্রতিষ্ঠার একটি প্রচেষ্টা, এটি আমেরিকা মহাদেশের বৃহত্তম নথিভুক্ত শরণার্থী সংকট।        যা বলিভারীয় ভেনিজুয়েলায় সংকটের পরিণতি ঘটায়। ফলে উদ্ভূত শরণার্থী সংকটকে কিউবার নির্বাসিত, সিরীয় উদ্বাস্তু ও ইউরোপীয় অভিবাসী সংকটে ক্ষতিগ্রস্তদের সাথে তুলনা করা হয়েছে। বলিভারীয় সরকার কোনো অভিবাসী সংকট অস্বীকার করেছে, এই বলে যে রাষ্ট্রসংঘ ও অন্যরা ভেনিজুয়েলার মধ্যে বিদেশী হস্তক্ষেপকে ন্যায্যতা দেওয়ার চেষ্টা করছে।  নিউজউইক "বলিভারীয় অভিবাসী"কে "বিশাল আকারে ভাগ্যের উল্টেদিকে" হিসাবে বর্ণনা করেছে, যেখানে "বিপর্যয়" হল ২০তম শতকের ভেনিজুয়েলার উচ্চ অভিবাসন হারের সঙ্গে তুলনা। প্রাথমিকভাবে, উচ্চ শ্রেণীর ভেনেজুয়েলীয়রা ও পণ্ডিতরা রাষ্ট্রপতি চাভেজের সময় দেশান্তরিত হয়েছিল, কিন্তু দেশের পরিস্থিতি খারাপ হওয়ার সঙ্গে সঙ্গে মধ্যবিত্ত ও নিম্নবিত্ত ভেনেজুয়েলীয়রা চলে যেতে শুরু করে। এটি শিক্ষিত বা দক্ষ বিপুল সংখ্যক অভিবাসীর কারণে একটি ব্রেন ড্রেন সৃষ্টি করেছে, যা জাতিকে প্রভাবিত করেছে। দেশের বিরোধী রাজনীতিতে হতাশার পর, রাষ্ট্রপতি মাদুরোর বিরোধিতাকারী ভেনিজুয়েলীয়রাও দেশ ছেড়ে চলে যায়, ফলে মাদুরো সরকারের প্রতি সমর্থন বেড়ে যায়। সংকটের সময়, ভেনিজুয়েলীয়দের প্রায়ই তাদের জন্মভূমি ছেড়ে যাওয়ার ইচ্ছা সম্পর্কে জিজ্ঞাসা করা হয়েছে, এবং ২০১৫ সালের ডিসেম্বর মাসের সমীক্ষায় জিজ্ঞাসা করা ৩০ শতাংশেরও বেশি বলেছেন যে তারা স্থায়ীভাবে ভেনেজুয়েলা ছেড়ে যাওয়ার পরিকল্পনা করেছে। পরের সেপ্টেম্বর মাসে শতাংশ প্রায় দ্বিগুণ হয়েছিল, ডাটিনকর্প অনুযায়ী, উত্তরদাতাদের ৫৭ শতাংশ দেশ ছেড়ে যেতে চেয়েছিল। ১৯৯৯ সালে বিপ্লব শুরু হওয়ার পর থেকে ২০১৯ সালের মাঝামাঝি সময় পর্যন্ত ৪০ লাখেরও বেশি ভেনেজুয়ীল দেশত্যাগ করেছিল, যা দেশের মোট জনসংখ্যার প্রায় ১৩ শতাংশ।  রাষ্ট্রসংঘ ভবিষ্যদ্বাণী করেছিল যে ২০১৯ সালের শেষ নাগাদ, ভেনেজুয়েলীয় সংকটের সময় ৫০ লাখেরও বেশি অভিবাসী নথিভুক্ত করা হবে, যা দেশের মোট জনসংখ্যার ১৫% এরও বেশি।  তথ্যসূত্র  বিষয়শ্রেণী:ভেনেজুয়েলীয় শরণার্থী সংকট বিষয়শ্রেণী:ভেনেজুয়েলার সংকট বিষয়শ্রেণী:ভেনেজুয়েলীয় বিক্ষিপ্ত উদ্বাসন বিষয়শ্রেণী:দক্ষিণ আমেরিকার শরণার্থী বিষয়শ্রেণী:অভিবাসী সংকট বিষয়শ্রেণী:ভেনেজুয়েলার সামাজিক ইতিহাস বিষয়শ্রেণী:ভেনেজুয়েলায় মানবাধিকার
ল্যাংগরপীর (রাঃ) মাজার বাংলাদেশের জয়পুরহাট জেলার আক্কেলপুর উপজেলাতে অবস্থিত একটি সুপরিচিত ইসলামি তীর্থস্থান। এটি সোনামুখী নামক স্থানে তুলসীগঙ্গা নদীর তীরে অবস্থিত। মাজারে হযরত আব্দুল্লাহ মক্কী (রাঃ) নামে একজন খ্যাতনামা সুফি সাধকের কবর রয়েছে, যিনি সাধারণভাবে “ল্যাংগরপীর” নামে পরিচিত।  অক্কেলপুর শহর থেকে প্রায় ৩ কিলোমিটার দূরে অবস্থিত এই মাজার। মাজারের কাছেই একটি ইসলামিয়া হাফেজিয়া মাদ্রাসা গড়ে উঠেছে। প্রতি বছর এখানে বিশেষ অনুষ্ঠান, অর্থাৎ বার্ষিক ওরস, অনুষ্ঠিত হয়।   অবস্থান  মাজারটি আক্কেলপুর উপজেলার পৌরসভার অন্তর্গত সোনামুখী এলাকায়, তুলসীগঙ্গা নদীর তীরে অবস্থিত।   ঐতিহ্য  হযরত আব্দুল্লাহ মক্কী (রাঃ) বা ল্যাংগরপীর ছিলেন একজন খ্যাতনামা সুফি সাধক। তার স্মরণে প্রতিবছর ওরস অনুষ্ঠিত হয়, যা স্থানীয় ও দূরদূরান্তের মুসলমানদের জন্য এক গুরুত্বপূর্ণ ধর্মীয় অনুষ্ঠান।মাজারের সংলগ্ন অঞ্চলে একটি ইসলামিয়া হাফেজিয়া মাদ্রাসা গড়ে উঠেছে, যেখানে কোরআন শিক্ষাদান করা হয়।   তথ্যসূত্র   বিষয়শ্রেণী:বাংলাদেশী সুফি বিষয়শ্রেণী:বাংলাদেশের ইতিহাস বিষয়শ্রেণী:বাংলাদেশে ইসলাম বিষয়শ্রেণী:বাংলাদেশী সুফি সাধক বিষয়শ্রেণী:আক্কেলপুর উপজেলা বিষয়শ্রেণী:জয়পুরহাট জেলা
আফ্রিকা • এশিয়া • ক্যারিবীয় • ইউরোপ • দক্ষিণ আমেরিকা • মধ্যপ্রাচ্য • উত্তর আমেরিকা • ওশেনিয়া 18px বাংলাদেশ      18px নেপাল 18px ভুটান 18px শ্রীলঙ্কা  18px পাকিস্তান 18px ইরাক 18px জাপান 18px সৌদি আরব </div>  ধর্ম:  হিন্দুধর্ম • বৌদ্ধ ধর্ম • জৈন ধর্ম • শিখধর্ম • জরাথ্রুস্টবাদ • ইসলাম • খ্রিস্ট ধর্ম ভূগোল:  এশিয়া • গণচীন • পাকিস্তান • বঙ্গ • বাংলাদেশ • শ্রীলঙ্কা  • হিমালয় পর্বতমালা   স্থান:  কেরল • মহারাষ্ট্র • কর্ণাটক • গুজরাত • তামিলনাড়ু • গোয়া • উত্তরপ্রদেশ• পশ্চিমবঙ্গ• হিমাচল প্রদেশ •   রাজনীতি:  দক্ষিণ এশীয় আঞ্চলিক সহযোগিতা সংস্থা • ভারত সরকার • ভারতের সাধারণ নির্বাচন, ২০১৪ক্রীড়া:  ক্রিকেট ভারতের স্বাধীনতা আন্দোলন
জলপাইগুড়ি লোকসভা কেন্দ্র ভারতীয় প্রজাতন্ত্রের ৫৪৩টি লোকসভা (সংসদীয়) কেন্দ্রের একটি। কেন্দ্রটি পশ্চিমবঙ্গের জলপাইগুড়িতে অবস্থিত। ৩ নম্বর জলপাইগুড়ি লোকসভা কেন্দ্রের ছয়টি বিধানসভা কেন্দ্র জলপাইগুড়ি জেলায়, একটি বিধানসভা কেন্দ্র কোচবিহার জেলায় । নির্বাচনী এলাকাটি ২০০৯ সাল থেকে তফসিলি জাতি এর জন্য সংরক্ষিত রয়েছে।   নির্বাচনী ফলাফল   ২০০৯ সালের পূর্ববর্তী নির্বাচনসমূহের ফলাফল:  বছরবিজয়ীদ্বিতীয় স্থানাধিকারীপ্রার্থীদলপ্রার্থীদল১৯৭১তুনা ওঁরাওভারতীয় জাতীয় কংগ্রেসবিরসেন কুজারভারতের কমিউনিস্ট পার্টি (মার্ক্সবাদী)১৯৭৭খগেন্দ্রনাথ দাশগুপ্তনির্দলমায়া রায় ভারতীয় জাতীয় কংগ্রেস১৯৮০সুবোধ সেন ভারতের কমিউনিস্ট পার্টি (মার্ক্সবাদী)শ্রীরাম সিংহভারতীয় জাতীয় কংগ্রেস (আই)১৯৮৪মানিক সান্যাল ভারতের কমিউনিস্ট পার্টি (মার্ক্সবাদী)অরুণ মৈত্র ভারতীয় জাতীয় কংগ্রেস১৯৮৯ মানিক সান্যাল ভারতের কমিউনিস্ট পার্টি (মার্ক্সবাদী) শ্রীরাম সিংহ ভারতীয় জাতীয় কংগ্রেস১৯৯১জিতেন্দ্রনাথ দাস ভারতের কমিউনিস্ট পার্টি (মার্ক্সবাদী)তুষারকান্তি চৌধুরী ভারতীয় জাতীয় কংগ্রেস১৯৯৮ জিতেন্দ্রনাথ দাস ভারতের কমিউনিস্ট পার্টি (মার্ক্সবাদী)দেবপ্রসাদ রায় ভারতীয় জাতীয় কংগ্রেস১৯৯৮মিনতি সেন ভারতের কমিউনিস্ট পার্টি (মার্ক্সবাদী)কল্যাণ চক্রবর্তীসর্বভারতীয় তৃণমূল কংগ্রেস১৯৯৯মিনতি সেন ভারতের কমিউনিস্ট পার্টি (মার্ক্সবাদী) কল্যাণ চক্রবর্তীসর্বভারতীয় তৃণমূল কংগ্রেস২০০৪মিনতি সেন ভারতের কমিউনিস্ট পার্টি (মার্ক্সবাদী)পরশ দত্ত সর্বভারতীয় তৃণমূল কংগ্রেস   পঞ্চদশ লোকসভা    বিধানসভা কেন্দ্র  পূর্বে জলপাইগুড়ি লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:  মেখলিগঞ্জ (তফসিলি জাতি) (১ নং বিধানসভা কেন্দ্র)  ধুপগুড়ি (তফসিলি জাতি) (১৫ নং বিধানসভা কেন্দ্র)  ময়নাগুড়ি (তফসিলি জাতি) (১৭ নং বিধানসভা কেন্দ্র)  মাল (তফসিলি উপজাতি) (১৮ নং বিধানসভা কেন্দ্র)  ক্রান্তি (১৯ নং বিধানসভা কেন্দ্র)  জলপাইগুড়ি (২০ নং বিধানসভা কেন্দ্র)  রাজগঞ্জ (তফসিলি জাতি) (২১ নং বিধানসভা কেন্দ্র)  সীমানা পুনর্নির্ধারণ কমিশনের অধ্যাদেশ অনুযায়ী পুনর্নির্ধারিত সীমানায় তফসিলি জাতি প্রার্থীদের জন্য সংরক্ষিত পশ্চিমবঙ্গের ৩ নং লোকসভা কেন্দ্র জলপাইগুড়ির অন্তর্গত বর্তমান বিধানসভা কেন্দ্রগুলি হল:  মেখলিগঞ্জ (তফসিলি জাতি) (১ নং বিধানসভা কেন্দ্র)  ধুপগুড়ি (তফসিলি জাতি) (১৫ নং বিধানসভা কেন্দ্র)  ময়নাগুড়ি (তফসিলি জাতি) (১৬ নং বিধানসভা কেন্দ্র)  জলপাইগুড়ি (তফসিলি জাতি) (১৭ নং বিধানসভা কেন্দ্র)  রাজগঞ্জ (তফসিলি জাতি) (১৮ নং বিধানসভা কেন্দ্র)  দাবগ্রাম-ফুলবাড়ি (১৯ নং বিধানসভা কেন্দ্র)  মাল (তফসিলি উপজাতি) (২০ নং বিধানসভা কেন্দ্র)   তথ্যসূত্র    আরও দেখুন   জলপাইগুড়ি  লোকসভা কেন্দ্রগুলির তালিকা  বিষয়শ্রেণী:পশ্চিমবঙ্গের লোকসভা কেন্দ্র বিষয়শ্রেণী:১৯৬২-এ পশ্চিমবঙ্গে প্রতিষ্ঠিত বিষয়শ্রেণী:গোর্খাল্যান্ড বিষয়শ্রেণী:জলপাইগুড়ি জেলার রাজনীতি